महेश्वर (मध्य प्रदेश). होल्कर राजवंश के राजकुमार यशवंत राव होलकर (तृतीय) का विवाह उनकी ही इच्छा से राजमाता अहिल्या देवी की राजधानी महेश्वर में होगा। जिस शिवलिंग का पूजन रोजाना अहिल्याबाई करती थीं, उसके सामने ही सात फेरे होंगे।
यशवंत की इच्छा रही है कि उनकी बहन सबरीना संयोगिता राजे की शादी जैसी सादगी से भरी शादी हो। मंगलवार के विवाह में गोधूलि बेला की परंपरा भी होगी। परिवार व बचपन के दोस्त भी उनके साथ होंगे।
34 साल में बना था अहिल्येश्वर मंदिर
अहिल्येश्वर मंदिर में मंगलवार शाम 5.40 बजे गोधूली बेला में यशवंत व नायरिका फेरे लेंगे। मंदिर के प्रवेश द्वार पर लगे शिलालेख के मुताबिक अहिल्याबाई के यश, कीर्ति और स्मृति को अमर बनाए रखने के लिए श्रीमंत यशवंतराव होल्कर (प्रथम) की इच्छानुसार निर्माण करवाया था। विक्रम संवत 1856 से मंदिर निर्माण शुरू हुआ। 34 साल में निर्माण पूरा हुआ।
पत्तलों पर भोज, गोबर से लीपा परिसर
अहिल्याबाई होल्कर के राजघराने की 12वीं पीढ़ी के यशवंत व मुंबई के उद्योगपति गोदरेज परिवार की बेटी नायरिका का शादी समारोह सादगी के लिए यादगार बनेगा। ढोल-ताशों से मेहमानों की अगवानी, गोबर से लीपे परिसर में ग्लास में जलती बाती के उजाले में पत्तलों में स्नेह भोज, वीआईपी टेंट में कैंडिल लाइट, बाहर अलाव के साथ चप्पू की नाव जैसी पारंपरिक व्यवस्थाएं की गई हैं। मंगलवार शाम अहिल्येश्वर मंदिर में शादी समारोह है।
कैप उतारी, फिर समधी को गले लगाया
राजवाड़ा में होल्कर ने पहले महारानी उषा राजे व सतीश मल्होत्रा की अगवानी की। उसके बाद समधी विजय कृष्ण व स्मिता कृष्ण का पहले कैप उतारकर सम्मान किया, बाद में वे विजय गोदरेज के गले लग गए।
आगे की स्लाइड्स में देखें, शादी की तैयारियों की अन्य फोटोज
hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva